Document ID: /roh_data/filtered/fineweb-2-filterrobots_roh.jsonl.gz/19259

Ensemble da giuvenils da la scola da chant da Cuira
Tut en tut vegnan 22 uffants e giuvenils da Cuira e conturn a chantar al SKJF a Lugano. Il chor dal SKJF sa cumpona dal chor da mattas «StelleVocali» e dals ensembles da giuvenils I e II (stgalim aut) da la scola da chant da Cuira.
Il chor dal SKJF stat sut la direcziun da Jürg Kerle e Lilian Köhli.
La scola da chant da Cuira porscha chors per uffants a partir da quatter onns.
|Cantalino I||A partir da quatter onns fin|
scolina
|Cantalinos II||Emprima e segunda classa|
|SimSalaSing||Terza e quarta classa|
cun instrucziun da teater
|StelleVocali||per mattas da la|
tschintg e sisavla classa
|SaltoVocale||per mats da la tschintg|
e sisavla classa
«Chor d’affons Sumvitg»
Il chor d’uffants Sumvitg vegn ad esser preschents al SKJF a Lugano cun ver tschuncanta uffants e giuvenils. Il chor stat sut la direcziun da Flavia Walder. Ella vegn sustegnida da Marina Bearth e Marina Blumenthal.
Il chor d’uffants Sumvitg è partì si en suandants gruppas:
|Choret||A partir da sis fin otg onns|
|Chor I||A partir da nov enfin dudesch onns|
|Chor II||A partir da la sisavla classa enfin il davos onn da scola|
|Ensemble||Per mattas e mats ch'èn ord scola|
«Chor d’affons Surselva»
Il chor d’uffants Surselva sa participescha cun il cant’dus e cant’treis al SKJF a Lugano. Quai èn uffants davent da la 3. classa – en tut: 41 uffants.
Il chor d’uffants Surselva dumbra actualmain 65 uffants. Els vegnan dirigi da Rilana Cadruvi Scherrer.
Chor d'affons Surselva
|Cant'ins||Segund onn scolina fin segunda classa|
|Cant'dus||Terza fin tschintgavla/sisavla classa|
|Cant'treis||Sisavla fin novavla classa|
«Stimmwerkbande» e «Powergroup»
44 uffants da la Stimmwerkbande fan viadi a Lugano al SKJF. A la Powergroup sa participeschan sis chantaduras ed in chantadur.
La Stimmwerkbande porscha ina scolaziun musicala en ils roms da chant e saut a partir dal secund onn da scolina. A la Powergroup sa participeschan uffants e givenils ch’èn gia sa scolads plirs onns en chant solistic.
Dirigents Stimmwerkbande: Christian Klucker e Christian Sonder
Dirigent Powergroup: Mauro Ursprung
Chor da scolars da la scola Nikolai a Cuira
(Schulchor der Nikolaischule Chur)
Il chor da scolaras da la scola Nikolai a Cuira datti dapi trais onns. 20-25 uffants da pliras naziunalitads chantan ensemen. Quai èn scolaras e scolars actuals ed era anteriuras scolaras e scolars. Els èn tranter set e quattordesch onns.
Dirigenta: Cornelia Retzke
Chor d’uffants e giuvenils Partenz
(Kinder- und Jugendchor Prättigau)
En il chor d’uffants e giuvenils Partenza chantan uffants tranter otg e sedesch onns. I dat dentant era anc in chor pitschen d’uffants (kleiner Kinderchor) per pitschnas chantaduras e chantadurs tranter tschintsch e set onns, però era in ensemble da giuvenils tranter sedesch e 26 onns. A Lugano vegnan 30 chantaduras e chantadurs a sa preschentar ensemen cun il pianist Nando Däscher.
Dirigentas: Tanja Däscher ed Iris Vogt Klaas